819/2018

Útdráttur

Aðilar deildu um hvort ráðningar eða verksamningur um byggingarstjórn hefði komist á milli þeirra. Þrátt fyrir að þeir hefðu ekki gert með sér skriflegan samning í samræmi við ákvæði 27. gr. laga nr. 160/2010, um mannvirki, var B með vísan til meginreglu 45.gr. laga nr. 50/2000, um lausafjárkaup, gert að greiða V ehf. fyrir störf hans.

Dómur Landsréttar

Mál þetta dæma landsréttardómararnir H-kvk-nf Þ-kvk-nf, K-kvk-nf S-kvk-nf og S-kk-nf T-kk-nf M-kk-nf.

Málsmeðferð og dómkröfur aðila

1 Áfrýjandi skaut málinu til Landsréttar 1. nóvember 2018. Áfrýjað er dómi Héraðsdóms Reykjaness 5. október 2018 í málinu nr. E160/2018.

2 Áfrýjandi krefst þess að hinum áfrýjaða dómi verði hrundið og að stefnda verði gert að greiða áfrýjanda 14.488.750 krónur ásamt dráttarvöxtum samkvæmt 1. mgr. 6. gr. laga nr. 38/2001 um vexti og verðtryggingu frá 15. desember 2017 til greiðsludags. Þá er krafist málskostnaðar í héraði og fyrir Landsrétti.

3 Stefndi krefst staðfestingar hins áfrýjaða dóms og málskostnaðar fyrir Landsrétti.

4 Vitnið S-kk-nf S-kk-nf, fyrrum fyrirsvarsmaður SS húsa ehf. og B-kk-nf I-kk-nf S-kk-nf, fyrirsvarsmaður eftirlitsaðila stefnda, gáfu skýrslu við aðalmeðferð málsins fyrir Landsrétti.

Niðurstaða

5 Málavextir eru raktir í héraðsdómi. Eins og þar kemur fram og er ágreiningslaust undirritaði stefndi 26. júlí 2016 sjö samhljóða umboð eiganda fasteignanna Unnargrund 19, 1117, 1923, 2533, 48, 1014 og 1618 til áfrýjanda um að hann tæki að sér að vera byggingarstjóri. Sama dag var byggingarfulltrúa Garðabæjar tilkynnt að H-kk-nf R-kk-nf Þ-kk-nf húsasmíðameistari hefði verið ráðinn byggingarstjóri og tæki að sér að vera framkvæmdastjóri við ofangreindar byggingar, ráða iðnmeistara eða samþykkja ráðningu þeirra og bera ábyrgð á að framkvæmdir yrðu í samræmi við samþykkta uppdrætti, lög og reglugerðir, sbr. 27. og 28. gr. laga nr. 160/2010 um mannvirki.

6 Samkvæmt framansögðu liggur fyrir að stefndi samþykkti áfrýjanda sem byggingarstjóra og með því tók áfrýjandi á sig skyldur sem því fylgdu. Þrátt fyrir ákvæði fyrrgreindrar 27. gr. laga nr. 160/2010, þar sem kveðið er á um að byggingarstjóri sé faglegur fulltrúi eiganda við mannvirkjagerð og starfi í umboði hans samkvæmt skriflegum ráðningar eða verksamningi við eiganda, gerðu aðilar ekki með sér slíkan samning. Vinna áfrýjanda var sannanlega unnin í þágu stefnda og ekki liggur annað fyrir en að sú vinna hafi gagnast honum. Ekki er unnt að líta svo á að stefndi hafi mátt ætla að þjónusta áfrýjanda yrði látin í té endurgjaldslaust eða að hún væri innifalin í útboðs og samningsskilmálum milli stefnda og verktakans SS húsa ehf., en þar er hvergi vikið að þessari þjónustu eða greiðslu fyrir hana. Samkvæmt því og með vísan til þeirrar meginreglu sem fram kemur í 45. gr. laga nr. 50/2000 um lausafjárkaup verður fallist á fjárkröfu áfrýjanda eins og hún er fram sett.

7 Stefnda verður gert að greiða áfrýjanda málskostnað í héraði og fyrir Landsrétti eins og greinir í dómsorði.

Dómsorð:

Stefndi, Byggingarsamvinnufélag eldri borgara í Garðabæ, greiði áfrýjanda, Verktaka nr. 16 ehf., 14.488.750 krónur ásamt dráttarvöxtum samkvæmt 1. mgr. 6. gr. laga nr. 38/2001 frá 15. desember 2017 til greiðsludags.

Stefndi greiði áfrýjanda samtals 1.800.000 krónur í málskostnað í héraði og fyrir Landsrétti.